GAALAAKSOTA BOCA SINAAWAA HINTAANE boca illiptikaaliis ta’e boca ispaayiraalii kan hinqabnedha. Haata’u malee gaalaaksonni tokko tokko kanaan dura boca ispaayiraalii kan qaban ta’anii garuu sababa humna Giraavitii alaa waqixxaataa hintaaneen kan gargar ba’an yookaan kan adda ba’anidha. Gaalaaksonni kunneenis gaasota (gas)fi dhukkee (dust) hammaan baay’ee ta’an kan ofkeessaa qabanidha. Hamma isaaniin yemmuu ilaallu immoo baay’ee xiqqaafi gara tokko kurnaffaa hanga gaalaaksii milkiweyii (milkyway) ta’u. Walumaagalatti gaalaaksonni kunneen duwaarf gaalaaksii (dwarf galaxy), urjiilee miiliyoona dhibba tokko qabanii hanga gaalaaksota gurguddoo urjiilee tiriiliyonotatti lakkaa’aman kan ofkeessatti haammatanidha.